Беларус, Израел (6), Молдова, Обединените арабски емирства, Турция, Уругвай и Швейцария бяха включени в приложението към Решение 2011/163/ЕС на Комисията (7) за подкатегорията „Хайвер (продукт от перкови риби)“ от категорията „Продукти от аквакултура“. Поради това е целесъобразно тези трети държави да бъдат включени в приложение IX към Регламент за изпълнение (ЕС) 2021/405 със забележка „Аквакултура: хайвер (продукт от перкови риби)“.
 (4)
 Канада, Китай и Съединените щати бяха включени по-рано в списъка за „Аквакултури“ в приложението към Решение 2011/163/ЕС и въз основа на това изнасяха хайвер с произход от аквакултура. Представените от тях планове за мониторинг на остатъците по отношение на перковите риби бяха в съответствие с общите изисквания на Съюза по отношение на аквакултурата и обхващаха и хайвера. Поради това посочените трети държави не бяха включени в списъка за „Продукти от перкови риби (напр. хайвер)“ в приложението към Решение 2011/163/ЕС, изменено с Решение за изпълнение (ЕС) 2021/2315. С Решение за изпълнение (ЕС) 2022/367 Канада, Китай и Съединените щати бяха включени в приложението към Решение за изпълнение 2011/163/ЕС за подкатегорията „Хайвер (продукт от перкови риби)“ от категорията „Продукти от аквакултура“. Поради това е целесъобразно тези трети държави да бъдат включени в приложение IX към Регламент за изпълнение (ЕС) 2021/405 за всички рибни продукти от категорията „Аквакултура“.
 (5)
 С Решение за изпълнение (ЕС) 2021/2315 на Комисията (8) Оман беше заличен от списъка на отговарящите на изискванията държави по отношение на продукти от аквакултури в приложението към Решение 2011/163/ЕС, тъй като одобреният план на Оман за мониторинг на остатъците не беше удовлетворителен. С Регламент за изпълнение (ЕС) 2022/34 на Комисията (9) Оман беше заличен от приложение IX към Регламент за изпълнение (ЕС) 2021/405 по отношение на продукти от аквакултури, но също така, неволно, и по отношение на уловена дива риба, за която не се изисква план за мониторинг на остатъците. Поради това е необходимо вписването за Оман за уловена дива риба в приложение IX към Регламент за изпълнение (ЕС) 2021/405 да се поправи.
 (6)
 Поради това приложение IХ към Регламент за изпълнение (ЕС) 2021/405 следва да бъде съответно изменено и поправено.
 (7)
 С цел да бъдат сведени до минимум нарушенията в търговията и да се осигурят правна сигурност и съгласуваност с Решение 2011/163/ЕС настоящият регламент следва да влезе в сила по спешност.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IХ към Регламент за изпълнение (ЕС) 2021/405 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 януари 2022 година.
 За Комисията
 Председател
 Ursula VON DER LEYEN
 (1) ОВ L 31, 1.2.2002 г., стр. 1.
 (2) ОВ L 95, 7.4.2017 г., стр. 1.
 (3) Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на